ส่วนที่ 1

  ข้อมูลสรุป (Executive Summary)

บริษัท สหพัฒนาอินเตอร์โฮลดิ้ง จำกัด (มหาชน) (“บริษัทฯ”) จดทะเบียนจัดตั้งบริษัท เมื่อวันที่ 5
เมษายน 2515 ประกอบธุรกิจหลัก 3 ประเภท ได้แก่ ธุรกิจการลงทุนในหุ้นบริษัทต่าง ๆ
ธุรกิจการให้เช่าและบริการ และธุรกิจสวนอุตสาหกรรม

ธุรกิจการลงทุนในหุ้นบริษัทต่าง ๆ ณ วันที่ 31 ธันวาคม 2549 บริษัทฯ
ได้เข้าลงทุนในทุนเรือนหุ้นของบริษัทต่าง ๆ เป็นจำนวนทั้งสิ้น 168 บริษัท
โดยได้รับผลตอบแทนในรูปเงินปันผลจากกิจการที่ บริษัทฯ เข้าลงทุน ประกอบด้วย 3 สายธุรกิจหลัก
คือ

1.  สายธุรกิจการผลิต

2.  สายธุรกิจจัดจำหน่าย

3.  สายธุรกิจบริการและอื่น ๆ

บริษัทในสายธุรกิจการผลิต
ส่วนใหญ่เป็นการผลิตสินค้าอุปโภคบริโภคภายใต้เครื่องหมายการค้าของบริษัทฯ ของบริษัทในกลุ่ม
และที่ได้รับลิขสิทธิ์จากต่างประเทศ
โดยสินค้าที่ผลิตได้ส่วนใหญ่จะจำหน่ายในประเทศผ่านบริษัทในสายธุรกิจจัดจำหน่าย
ส่วนสินค้าที่ส่งออกนั้นบริษัทผู้ผลิตจะเป็นผู้ดำเนินการส่งออกในนามของบริษัทผู้ผลิตเอง
สำหรับบริษัทในสายธุรกิจบริการและอื่น ๆ นั้น จะให้บริการทั้งบริษัทในกลุ่มและนอกกลุ่ม

ธุรกิจการให้เช่าและบริการ บริษัทฯ เป็นผู้ดำเนินการเอง เป็นการให้บริการด้านการให้เช่าที่ดิน
อาคาร

และให้บริการด้านระบบสาธารณูปโภคพื้นฐานแก่บริษัทลูกค้าที่อยู่ในสวนอุตสาหกรรม
รวมทั้งการให้บริการไฟฟ้าและไอน้ำ
โดยได้รับค่าตอบแทนในรูปค่าเช่ารับและค่าบริการสาธารณูปโภครับนั้น ๆ บริษัทฯ ยังเป็น

ตัวกลางในการติดต่อขอลิขสิทธิ์และเครื่องหมายการค้าของผลิตภัณฑ์ที่มีชื่อเสียงจากต่างประเทศ
และให้สิทธิบริษัทในกลุ่มใช้เครื่องหมายการค้าเหล่านั้น โดยได้รับค่าตอบแทนในรูปของค่าลิขสิทธิ์รับ
และบริษัทฯ ยังได้ให้

บริการในด้านให้คำปรึกษา แนะนำ วางแผนด้านธุรกิจ การจัดการและการดำเนินโครงการใหม่ ๆ
แก่บริษัทต่าง ๆ ในกลุ่ม ทั้งนี้ บริษัทฯ ได้รับค่าตอบแทนในรูปค่าปรึกษารับ และค่าบริการรับ

ธุรกิจสวนอุตสาหกรรม บริษัทฯ ได้ดำเนินธุรกิจพัฒนาที่ดินเพื่อการอุตสาหกรรม
มีวัตถุประสงค์เพื่อรองรับการขยายกำลังการผลิตของโรงงานของบริษัทต่าง ๆ ในกลุ่ม
และเป็นการสนองต่อนโยบายของรัฐบาลในการสนับสนุนการขยายตัวทางด้านอุตสาหกรรมให้กระจายออกไปยังส่วนภูมิภาค
โดยบริษัทฯ จะมีรายรับจากการขายพื้นที่ ปัจจุบันบริษัทฯ มีสวนอุตสาหกรรมที่ดำเนินการอยู่ 3 แห่ง
ในเขตพื้นที่จังหวัดชลบุรี ปราจีนบุรี

และลำพูน

ภาวะเศรษฐกิจไทยในปี2549 ต้องเผชิญกับปัจจัยเสี่ยงทั้งภายในและภายนอก เช่น
การแข็งตัวของค่าเงิน

บาท ความไม่สงบใน 3 จังหวัดชายแดนภาคใต้ และความไม่แน่นอนทางการเมือง ดังนั้น บริษัทต่าง
ๆ ต้องมีการพัฒนาและปรับตัวเพื่อให้สามารถอยู่รอดได้ ในส่วนของบริษัทฯ
ได้บริหารงานตามหลักการกำกับดูแลกิจการที่ดี
และน้อมนำหลักเศรษฐกิจพอเพียงของพระบาทสมเด็จพระเจ้าอยู่หัวมาปฏิบัติ

สำหรับผลการดำเนินงานประจำปี 2549 ของบริษัทฯ มียอดรายได้รวม 2,694 ล้านบาท เพิ่มขึ้น
427

ล้านบาท หรือเพิ่มขึ้นร้อยละ 19 จากปีก่อน สำหรับยอดรวมค่าใช้จ่ายและดอกเบี้ยจ่ายเท่ากับ
1,973 ล้านบาทเพิ่มขึ้น จำนวน 547 ล้านบาท หรือเพิ่มขึ้นร้อยละ 38
เนื่องจากต้นทุนค่าบริการที่เพิ่มขึ้นตามยอดขาย และในปีนี้บริษัทฯ
ตั้งค่าเผื่อผลขาดทุนจากการด้อยค่าทรัพย์สินจำนวน 291 ล้านบาท เพิ่มขึ้นจำนวน 289 ล้านบาท
เป็นผลทำให้กำไรสุทธิจำนวน 721 ล้านบาท ลดลงจำนวน 120 ล้านบาท หรือลดลงร้อยละ 14
เมื่อเทียบกับปีก่อน

สินทรัพย์รวมของบริษัทฯ ณ วันที่ 31 ธันวาคม 2549 เท่ากับ 11,848 ล้านบาท เพิ่มขึ้น 629
ล้านบาท หรือเพิ่มขึ้นร้อยละ 6 เมื่อเทียบกับปีก่อน
สินทรัพย์ที่เพิ่มขึ้นส่วนใหญ่เป็นการเพิ่มขึ้นของเงินลงทุน เนื่องจากบริษัทฯ
บันทึกเงินลงทุนตามวิธีส่วนได้เสีย และในระหว่างปีมีการซื้อหุ้นทุนเพิ่มขึ้น

หนี้สินรวมของบริษัทฯ ณ วันที่ 31 ธันวาคม 2549 เท่ากับ 1,689 ล้านบาท ลดลงจากปีก่อน
จำนวน 18 ล้านบาท โดยเป็นผลมาจากหุ้นกู้ครบกำหนดไถ่ถอน

ส่วนในด้านสังคมและสิ่งแวดล้อม บริษัทฯ
ถือเป็นนโยบายหนึ่งในการดำเนินธุรกิจและตระหนักถึงความสำคัญในการมีส่วนร่วมสนับสนุนโดยทำคุณประโยชน์ต่อสังคมและคำนึงถึงผลกระทบต่อสิ่งแวดล้อม
เพื่อเป็น Corporate Citizen ที่ดีของประเทศ

[]